James Lankford

James Paul Lankford (født 4. mars 1968 i Dallas i Texas) er en amerikansk politiker som har representert Oklahoma i USAs senat siden 2014. Han er medlem av Det republikanske parti og representerte  i Representantenes hus fra 2011 til 2015.

Fra 1996 til 2009 var Lankford «student ministries and evangelism specialist» for Baptist General Convention of Oklahoma og direktør for youth programming for Falls Creek Baptist Conference Center i Davis i Oklahoma.

I januar 2014 annonserte Lankford at han skulle stille i spesialvalget til USAs senat i 2014 etter at Tom Coburn gikk av. Han vant primærvalget i juni 2014 med 57 % av stemmene og ble dermed republikanernes nominasjon. Spesialvalget vant han med 68 % av stemmene, og ble valgt til å fullføre Coburns periode. I 2016 vant han gjenvalg, igjen med nesten 68 % av stemmene.

I januar 2021 annonserte Lankford at han skulle protestere mot godkjenningen av valgmannsstemmene i noen av vippestatene som del av forsøket på å endre resultatet av presidentvalget i 2020. Etter angrepet på kongressen valgte han derimot å ikke protestere.

Tidlig liv, utdannelse og karriere 
Lankford ble født i Dallas i Texas den 4. mars 1968 til Linda Joyce (f. House) og James Wesley Lankford. Moren var bibliotekar på en barneskole. Besteforeldrene på morens side eide et renseri og faren og hans foreldre var melkebønder. Stefaren jobbet for AC Delco som leverte deler til General Motors.

Foreldrene ble skilt da han var fire år gammel; i en periode bodde han i en leilighet i besteforeldrenes garasje sammen med moren og en storebror. Han ble kristen da han var åtte år, og da moren giftet seg igjen fire år senere flyttet familien til Garland i Texas.

Lankford gikk på Lakeview Centennial High School i Garland. Der deltok han i Close Up Washington, et program for samfunnsfaglig utdannelse. Han tok en Bachelor of Science i «Secondary Education» (spesialisert i tale og historie) på University of Texas at Austin i 1990, og en mastergrad i «Divinity» på Southwestern Baptist Theological Seminary i 1994. Han var vikarlærer på Pflugerville High School i 1991.

Etter fullført utdannelse flyttet Lankford til Edmond utenfor Oklahoma City hvor han fremdeles bor. Han jobbet for Baptist General Convention of Oklahoma. Fra 1996 til 2005 var han programdirektør for Falls Creek, den største kristenleiren i USA.

Representantenes hus

Valg

2010 
Etter at den sittende republikaneren Mary Fallin skulle si fra seg sitt sete for å stille til valg for Oklahomas guvernør stilte Lankford i valget for å bli hennes etterfølger. Han tok seieren i republikanernes primærvalg mot seks motstandere og slo tidligere medlem av Oklahomas Representantenes hus Kevin Calvey i runoffvalget. Han slo deretter demokraten Billy Coyle i valget med 62,53 % av stemmene.

2012 
Lankford slo demokraten Tom Guild med 59 % av stemmene. Etter valget ble han utpekt til leder for House Republican Policy Committee, den femte høyest rangerte posisjonene i republikanernes caucuse i Representantenes hus.

USAs senat

Valg

2014 
I januar 2014 annonserte Lankford at han skulle stille i spesialvalget i 2014 for å følge den republikanske senatoren Tom Coburn etter han gikk av med pensjon. Lankford vant republikanernes primærvalg i juni 2014, hvor han slo tidligere speaker i delstatens Representantenes hus T.W. Shannon og tidligere delstatssenator Randy Brogdon. I november vant Lankford valget til å fullføre de to siste årene av Coburns periode med en seier og tidligere delstatssenator Constance N. Johnson. Lankford fikk 557 002 (67,9 %) av stemmene mot Johnsons 237 923 (29,0 %), en forskjell på 319 079 stemmer. Den uavhengige kandidaten Mark Beard fikk de gjenværende 25 965 stemmene (3,2 %).

2016 
Lankford ble gjenvalgt til en full periode i 2016 med en seier over demokraten Mike Workman. Lankford fikk 67,7 prosent av stemmene. I likhet med i 2014 vant han overlegent, med et flertall av stemmene i alle delstatens fylker.

2022 
Den 6. april annonserte Lankford at han skulle søke gjenvalg i et intervju med Tulsa World. Han vant mdd 64 % av stemmener.

Mandatsperiode 
Lankford ble tatt i ed 6. januar 2015 av visepresident Joe Biden.

Den 21. desember 2017 var Lankford en av seks senatorer som introduserte the Secure Elections Act, et forslag som ville gitt økonomisk støtte til delstater for å oppdatere teknologien rundt valg, samt opprette et program hvor et uavhengig panel av eksperter som skulle utforme retningslinjer for datasikkerhet for valgsystemer som delstater kunne innføre.

Politiske posisjoner

Skatt 
Lankford støtter budsjettinnstramminger ved å senke skatter og kutte offentlige utgifter. Han har lvot å ikke støtte innføring av nye skatter. Han støtter å totalt fjerne inntekts- og formuesskatt og støtter istedenfor omsetningsavgifter.

Våpenlover 
I 2014 fikk Lankford støtte fra National Rifle Association, og gruppen gav ham en A-rating. Lankford støttere mindre restriksjoner på innkjøp av skytevåpen på tvers av delstatsgrenser. Han er mot microstamping, en kontroversiell metode for å markere patronhylser slik at de kan spores til et spesifikt skytevåpen, og vil la veteraner registrere skytevåpen uten lisens.

Etter masseskytingen i Stoneman Douglas High School i 2018, hvor skytteren brukte en Smith & Wesson M&P15 for å drepe 17 og skade 17 andre, sa Lankford på NBC News' Meet the Press at han var åpen for å kreve bedre bakgrunnssjekker før kjøp av skytevåpen, og sa «The problem is not owning an AR-15, it's the person who owns it.»

Cannabis
Lankford var mot et forslag i 2018 om å legalisere marijuana for medisinsk bruk i Oklahoma. Han beskrev marijuana som «harmful to the social fabric of Oklahoma» og mente at det ville ha en «dramatic effect on our families and our schools and our businesses and the future of our state». Han spilte også i en reklamevideo mot forslaget, hvor han sa: «Our families won't be better if more parents and grandparents smoke more marijuana.» Forlsaget ble vedtatt med 57 % av stemmene.

I 2015 introduserte Lankford the Keeping out Illegal Drugs (KIDS) Act for å hindre at føderale midler gikk til uramerikanske stammer som tillot kultivering og distribuering av marijuana på sitt land. Lankford sa: «It is important for our nation to help address this issue for the sake of the next generation of Native Americans. This legislation is a good step in trying to protect young tribal members and fulfill our trust responsibility to Native Americans.»

Forsvar 
Lankford støtter en forlengelse av Patriot Act og en utvidelse av avlyttingen i USA. Han støtter prioritering av sikkerhet, som han mener bør begynne med militærbaser.

Miljø 
Lankford støtter økt leting etter gass og olje både innenlands og på havbunnen. Han er mot at Environmental Protection Agency setter standarden for utslipp da han mener at det hindrer økonomisk vekst. Lankford mener at møkk og annet gjødsel ikke bør klassifiseres som forurensende eller hasardiøst.

Lankford går mot den vitenskapelige konsensusen på klimaendringer, som han beskriver som en «myth». I 2018 kritiserte han National Science Foundation for å ha gitt midler til prosjekter som ønsker økt rapportering av klimaendringer i værmeldingssendinger, og har sagt at det «is not science—it is propagandizing.»

Helsevesen 
Lankford er mot Affordable Care Act og har stemt for opphevelsen av det. I et innlegg på Facebook i 2017 påstod han at «Since 2013, a majority of states are seeing premiums and costs double, including states that expanded Medicaid».

Lankford har sagt at føderalt finansiert helseforsikring er grunnlovsstridig og at han kommer til å stemme mot alle forsøk på å etablere et føderalt helsevesen.

Abort 
Lankford er en abortmotstander. Han mener at kongressen bør anerkjenne at livet starter ved befruktning. Han er mot alle føderalt finansierte programmer som gjør abort mulig, samt Planned Parenthood og andre lignende grupper.

LHBT-rettigheter 
Lankford har vært en motstander av flere forslag som promoterer LHBT-rettigheter. Han er mot likekjønnet ekteskap. Mot begynnelsen av valgkampen for Representantenes hus i2 010 kritiserte Lankford Matthew Shepard and James Byrd Jr. Hate Crimes Prevention Act, som utvidet lovene mot hatkriminalitet til å inkludere strengere straff for hatkriminalitet motivert av offerets seksualitet eller rase.

Lankford støttet Oklahoma Question 711, som ville ulovliggjort likekjønnet ekteskap og registrert partnerskap som ble vedtatt i 2004 med 75 % av stemmene og forble lovfestet frem til det ble utfordret i en rettssal og erklært grunnlovsstridig av en føderal dommer i 2014. Lankford kritiserte avgjørelsen og sa at «marriage is a state issue and Oklahoma has spoken.» Han støttet også Defense of Marriage Act og kritiserte høyesterettskjennelsen som erklærte deler av loven ugyldig.

Lankford har støttet flere bedrifter og individer som støtter LHBT-rettigheter, inkludert Chick-fil-A etter at hurtigmatskjeden ble kritisert over donasjoner til grupper som kjempet mot likekjønnet ekteskap, og Phil Robertson etter at han ble utestengt fra Duck Dynasty i 2013 etter rasistiske og anti-LHBT kommentarer. Lankford angrep A&E for å ha stengt ute Robertson, og skrev at han «should be able to speak his views without fear of being silenced.»

Fem dager etter at president Barack Obama i 2012 ble den første sittende presidenten til å annonsere sin støtte for likekjønnet ekteskap, sa Lankford i et intervju med ThinkProgress at han mente at homoseksualitet er et valg og at arbeidsgivere burde ha lov til å sparke folk på bakgrunn av deres seksualitet: «I think it's a choice issue.» Etter at forkjempere for LHBT-rettigheter kritiserte ham for kommentarene forsvarte Lankford seg på en lokal TV-stasjon hvor han gjentok at han mente at homoseksualitet er et valg.

Etter at Southern Poverty Law Center betegnet Alliance Defending Freedom en anti-LHBT hatgruppe kritisert Lankford avgjørelsen og forsvarte ADF, som hadde beskrevet likekjønnet ekteskap som en trussel mot et «healthy, free and stable society.»

Human Rights Campaign, den største organisasjonen for LHBT-rettigheter i USA, inkluderte Lankford i deres «Congressional Hall of Shame» i 2016 sammen med senatorene Mike Lee og Ted Cruz.

Menneskerettigheter 
I august 2018 oppfordret Lankford, Marco Rubio og 15 andre folkevalgte Trump-regjeringen til å innføre sanksjoner under the Global Magnitsky Act mot kinesiske tjenestemenn som var ansvarlige for brudd på menneskerettigheter i Xinjiang-regionen i Kina. De skrev: «The detention of as many as a million or more Uyghurs and other predominantly Muslim ethnic minorities in "political reeducation” centers or camps requires a tough, targeted, and global response.»

Raseforhold 
I juni 2020 kritiserte Lankford president Trumps avgjørelse om å gå til St John's Episcopal Church nær Det hvite hus, som han beskrev som «confrontational». I et intervju med BBC sa han at rasisme går fra en generasjon til den neste, og han utfordret familier til å invitere en familie av en annen etnisitet på et måltid for å «allow friendship to develop where there has only been friendliness in the past».

I januar 2021, etter at Lankford stilte spørsmål ved presidentvalget i 2020, oppfordret noen svarte samfunnsledere i Tulsa Lankford Lankford til å si opp sin posisjon både i 1921 Race Massacre Centennial Committee og i senatet. De mente at anklagene om valgfusk, som i hovedsak fokuserte på byer med en stor andel fargede velgere, var et angrep på svarte velgere. Lankford beklaget senere for å ha sådd tvil i validiteten av stemmer som kom fra svarte velgere.

Presidentvalget i 2020 
Etter at Joe Biden vant i presidentvalget i 2020 og Trump nektet å godta nederlaget sa Lankford at han kom til å gripe inn og sørge for at Biden, den tiltredende presidenten, ble briefet. Ikke lenge etter endret han mening, påstod at mediene hadde feiltolket ham, og sa «I'm not in a hurry, necessarily, to get Joe Biden these briefings.»

Lankford annonserte først at han kom til å protestere mot tellingen av valgmannsstemmene fra noen av vippestatene som del av et større forsøk på å endre resultatet av presidentvalget i 2020, men ombestemte seg etter at kongressen ble stormet. Han beklaget senere overfor sine svarte velgere for å ha tatt del i å så tvil rundt stemmene fra svarte samfunner i flere vippestater.

Lankford stemte for frikjennelse under den andre riksrettssaken mot Donald Trump.

Den 28. mai 2021 stemte Lankford mot opprettelsen av en uavhengig kommisjon for å etterforske opprøret den 6. januar.

Øremerking 
I 2021 var Lankford imot å gjenintrodusere øremerkede bevilgninger i senatet.

Privatliv 
Lankford og konen Cindy har to døtre. Han går i Quail Springs Baptist Church, en sørstatsbaptistisk kirke i Oklahoma City.

Valgresultater

Oklahomas 5. kongressdistrikt, 2010

Oklahomas 5. kongressdistrikt, 2012

Spesialvalg til USAs senat i Oklahoma 2014

Senatorvalget i Oklahoma 2016

Senatorvalget i Oklahoma 2022

Referanser

Eksterne lenker 
 U.S. Senator James Lankford i USAs senat
 James Lankford for U.S. Senate
 

|-

|-

|-

|-

Kongressrepresentanter fra Oklahoma
Medlemmer av Det republikanske parti (USA)
Personer fra Dallas
Personer fra Edmond i Oklahoma
Senatorer fra Oklahoma